അഞ്ചു ദിവസത്തിനിടെ ഒരു ലക്ഷം കടന്ന് കോവിഡ് രോഗികള് അടച്ചിടല് ഒഴിവാക്കുന്നതിനൊപ്പം ആള്ക്കൂട്ടവും നിയന്ത്രിക്കുന്ന പുതിയ പരീക്ഷണം ഫയലില് ടിപിആര് പിടിച്ചു കെട്ടാന് പരിശോധന കര്ശനമാക്കും ഓണത്തിന് മുമ്ബ് കോവിഡ് പ്രതിസന്ധി തീര്ക്കാന് പിണറായി സര്ക്കാര് തിരുവനന്തപുരം: കോവിഡ് വ്യാപനം ഏറുന്ന സാഹചര്യത്തില് ലോക്ഡൗണ് നിയന്ത്രണങ്ങളില് സമ്ബൂര്ണ മാറ്റം വരും. ടിപിആര് പത്തില് കൂടുതലുള്ള പ്രദേശങ്ങള് വാര്ഡ് ക്ലസ്റ്റര് തലത്തില് പൂര്ണമായി അടച്ചിടുന്നതിനാണു മുഖ്യ പരിഗണന. എന്നാല് ജില്ലാ തല നിയന്ത്രണത്തിലൂടെ മാത്രമേ രോഗ വ്യാപനം തടയാനാകൂവെന്ന വിലയിരുത്തല് സജീവമാണ്. ആള്ക്കൂട്ടം ഒഴിവാക്കി അടച്ചിടല് വേണ്ടെന്ന് വയ്ക്കാനാണ് നീക്കം. സംസ്ഥാനത്ത് അഞ്ചു ദിവസത്തിനിടെ ഒരു ലക്ഷം കടന്ന് കോവിഡ് രോഗികള്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ തുടര്ച്ചയായ ദിവസങ്ങളില് ഇരുപതിനായിരത്തിനു മുകളിലാണ് പ്രതിദിന രോഗബാധ. മലപ്പുറം, കോഴിക്കോട് , തൃശൂര്, പാലക്കാട്, എറണാകുളം ജില്ല കളില് രോഗ വ്യാപനം രൂക്ഷമാണ്. ഈ സാഹചര്യത്തില് കര്ണാടത്തിലേയ്ക്ക് പോകുന്ന യാത്രക്കാര് ആര് ടി പി സി ആര് നെഗറ്റീവ് സര്ട്ടിഫിക്കറ്റ് കരുതണമെന്ന് കെ എസ് ആര് ടി സി അറിയിച്ചു. ടിപിആര് പത്തില് കൂടുതലുള്ള പ്രദേശങ്ങളില് കടുത്ത നിയന്ത്രണം നടപ്പാക്കണമെന്നു കേന്ദ്ര സര്ക്കാര് നിര്ദ്ദേശിച്ചിട്ടുണ്ട്. കോവിഡ് പോസിറ്റീവ് ആകുന്നവരെ നിരീക്ഷണകേന്ദ്രത്തിലാക്കി ചികിത്സിക്കും. സമ്ബര്ക്കപ്പട്ടികയും തയ്യറാക്കി. രോഗം കണ്ടെത്തുന്ന സ്ഥലത്ത് ടെസറ്റ് കൂടുതല് കാര്യക്ഷമമാക്കും. യുപിയിലും മറ്റും ഇത്തരത്തിലാണ് രോഗത്തെ പിടിച്ചു കെട്ടിയത്. ഈ മോഡല് കേരളത്തിലും നടപ്പിലാക്കേണ്ടി വരും. ടിപിആര് പത്തിന് മുകളിലുള്ളിടത്ത് കൂട്ട പരിശോധനകള് നടത്തി പരമാവധി വൈറസ് വാഹകരെ കണ്ടെത്തണം. ഇതിലൂടെ രോഗ വ്യാപനം കുറയ്ക്കാം. മൂന്നാം തരംഗം ഉണ്ടായാല് എല്ലാം കൈവിട്ടു പോകുമെന്ന ഭയം കേന്ദ്ര സര്ക്കാരിനുണ്ട്. മഹാരാഷ്ട്രയും കേരളവും തമിഴ്നാടും ആന്ധ്രയും കര്ണ്ണാടകയും കോവിഡ് വെല്ലുവിളികളെ നേരിടുന്നതിന് വേണ്ടത്ര കരുതല് എടുക്കുന്നില്ലെന്ന നിലപാട് കേന്ദ്ര ആരോഗ്യമന്ത്രാലയത്തിനും ഉണ്ട്. ഈ സാഹചര്യത്തില് കര്ശന നിയന്ത്രണങ്ങള്ക്ക് കേരളത്തോടെ കേന്ദ്രം നിര്ദ്ദേശിക്കും. ടിപിആര് കുറഞ്ഞ പ്രദേശങ്ങളിലെ എല്ലാ കടകളും എല്ലാ ദിവസവും തുറക്കും. കടകളിലെ ജീവനക്കാരെ എല്ലാ ആഴ്ചയിലും പരിശോധിക്കും. സ്ഥാപനങ്ങളുടെ മുന്നില് കോവിഡ് പരിശോധനാ സംവിധാനം ഒരുക്കും. കോവിഡ് പരിശോധന ദിവസം 2 ലക്ഷമായി കൂട്ടും. വാരാന്ത്യ ലോക്ഡൗണ് ഒഴിവാക്കണമെന്നും നിയന്ത്രണങ്ങളോടെ വിനോദ മേഖലയുടെ പ്രവര്ത്തനം അനുവദിക്കണമെന്നും നിര്ദ്ദേശമുണ്ട്. എല്ലാ നിര്ദ്ദേശങ്ങളും ചീഫ് സെക്രട്ടറി തലത്തില് പരിശോധിച്ചു മുഖ്യമന്ത്രിക്കു കൈമാറും. ചൊവ്വാഴ്ച അവലോകന യോഗത്തില് തീരുമാനമുണ്ടാകും. ഓണത്തിനു കൂടുതല് ഇളവു സാധ്യമാകും വിധം കോവിഡ് നിയന്ത്രിക്കാനാണു ശ്രമം. ആദ്യ തരംഗത്തിന്റെ സമയത്തു താഴേത്തട്ടില് നിയന്ത്രണം ഫലപ്രദമായിരുന്നു. ഇപ്പോള് ഇത് പാളുകയാണ്. പൊലീസ് നടപടികളില് ഏകോപനമില്ല. കടയുടമകളില്നിന്നും വാഹന യാത്രക്കാരില്നിന്നും പിഴ ഈടാക്കുന്നതില് മാത്രമാണു ശ്രദ്ധയെന്നു പരാതിയുണ്ട്. Stories you may Like